ถุงยางหลุดตอนมีเพศสัมพันธ์น้ำ2 กินยาคุมฉุกเฉินไปได้9วัน แต่ประจำเดือนยังไม่มา ซึ่งรอบที่แล้วกิน1อาทิตย์ประจำเดือนจะมา แต่ตอนนี้ไม่มาควรทำยังไงคะและมีโอกาสตั้งครรภ์มั้ยคะปกติประจำเดือนมาไม่ปกติแต่มีการป้องกันตลอดค่ะ
สวัสดีค่ะ หากถุงยางอนามัยหลุด แต่ได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะและหลังจากทานยาคุมฉุกเฉินไป 1 สัปดาห์ อาจมีเลือดออกจากช่องคลอดหรือไม่ก็ได้ หากมีเลือดออก ก็ถือเป็นผลจากยา ไม่ใช่ประจำเดือนจริงๆ อย่างไรก็ตาม หลังทานยา อาจไม่มีเลือดออกมาก็ได้ ไม่จำเป็นต้องเหมือนที่เคยทานมา ขึ้นอยู่กับว่าทานในช่วงก่อนหรือหลังไข่ตกไปแล้วค่ะ ดังนั้น การที่ไม่มีเลือดออกมา ก็ไม่ได้หมายความว่าจะมีการตั้งครรภ์เกิดขึ้นส่วนการที่จะทราบว่า มีการตั้งครรภ์หรือไม่นั้น ก็ควรรอให้ครบ 2 สัปดาห์นับจากที่ได้มีเพศสัมพันธ์ แล้วจึงตรวจหาการตั้งครรภ์ดูค่ะ แต่หากได้มีประจำเดือนมาก่อน ก็แสดงว่าไม่มีการตั้งครรภ์เกิดขึ้นค่ะ